شه‌فه‌ق نيوز/ سه‌ركردايه‌تى فه‌رمانده‌يى هاوبه‌ش ئاشكراى ده‌سوه‌پيكردن پروسه‌يگ گه‌وراى سه‌ربازێ كرد له‌ پاريزگايه‌يل ئه‌نبار و نه‌ينه‌واو سه‌ڵاحه‌دين وه‌ره‌و ديم مه‌رزه‌يل سووريا.
له‌و باوه‌ته‌و، فه‌ريق روكن عه‌بدولئه‌مير ره‌شيد ياره‌ڵڵا سه‌ركرده‌ى فه‌رمانده‌يى هاوبه‌ش له‌ به‌ياننامه‌يگ وت: ئه‌و پروسه‌ى ده‌مه‌و شه‌وه‌كى ئمڕوو ده‌س وه‌پى كردگه‌ جوور قوناغ يه‌كه‌م له‌ پروسه‌ى(ئيراده‌ى نه‌سر)وه‌ كرده‌وه‌ى فراوانيگ ئه‌را پاكه‌وكردن ناوچه‌يل گه‌مارۆدرياێ ناونى ئه‌و هه‌رسێ پارێزگا وه‌ره‌و مه‌رزه‌يل ناوده‌وڵه‌تى عراقى - سوورى.
ياره‌ڵڵا هه‌ميش وت: ئه‌و پروسه‌ وه‌ به‌شدارى كه‌رته‌يل گه‌ورايگ له‌ سوپا و حه‌شد شه‌عبى و حه‌شد عه‌شايرى و وه‌پشتگيرى هيز ئاسمانى سوپاو هيزه‌يل ئاسمانى هاوپه‌يمان ناوده‌وڵه‌تى ده‌س وه‌پيكردگه‌و چه‌ن رووژيگ دريژه‌ ديرێد.
